kardosdrur/scandi-wiki huggingface dataset:
Słowiński Nationalpark

Słowiński Nationalpark ( ) er en nationalpark i Pommerske Voivodeship, det nordlige Polen. Det ligger på den baltiske kyst, mellem landsbyerne Łeba og Rowy. Nationalparkens nordlige grænse består af 32,5 kilometer kystlinje.

Historie 
Den oprindelige idé om at skabe et reservat her opstod i 1946 på en konference i Łeba med forskere fra Poznań og Gdańsk. Parken blev dog først oprettet 21 år senere, i 1967, på et område på 180,69 km2. I dag er den lidt større og dækker 186,18 km2, hvoraf 102,13 km2 består af vand og 45,99 km2 af skove. Den strengt beskyttede zone dækker 56,19 km2. I 1977 udpegede UNESCO parken til et biosfærereservat under Menneske og biosfære-programmet (MaB). Słowiński-vådområderne blev udpeget som et Ramsar-område i 1995.

Parken er opkaldt efter de slaviske folk kendt som Slowinzere (), der plejede at bo i dette sumpede, utilgængelige område ved kanten af søen Leba. I landsbyen Kluki er der et friluftsmuseum, der præsenterer aspekter af dette folks tidligere liv og kultur

Geografi 
I fortiden var parkens område en bugt Østersøen. Havets aktivitet skabte imidlertid klitter, der i løbet af tiden adskilte bugten fra Østersøen. Når bølger og vind fører sand ind i landet, bevæger klitterne sig langsomt med en hastighed på 3 til 10 meter om året. Nogle klitter er ret høje - op til 30 meter. Parkens højeste top – Rowokol (115 moh.) – er også et fremragende observationspunkt. Vandreklitterne betragtes som en naturkuriositet i europæisk målestok.

55% af parkens areal består af søer, de største Łebsko (71,40 km2, maksimal dybde 6,3 m), Gardno (24,68 km2 , maksimal dybde 2,6 m og Dolgie Wielkie (1,46 km2 , maksimal dybde 2,9 m). Både Lebsko- og Gardno-søerne var tidligere bugter. Der er også syv floder, der krydser parken, de største er Łeba og Łupawa.

Skovene i parken består hovedsageligt af fyrretræer , der dækker 80% af skovområderne. Der er der også tørvemoser af flere typer. De talrigeste dyr er fugle, der er repræsenteret med 257 arter. Dette skyldes, at parken er ligger på trækfuglenes ruter. De føler sig trygge her, fordi der er begrænsede menneskelige aktiviteter. De mest interessante arter er: havørne, hornugle, svaner og forskellige slags ænder . Blandt pattedyrene er der hjorte, vildsvin og harer .

Turistfaciliteter 
Der er omkring 140 kilometer turistruter i parken. Ved søerne er der observationstårne, og langs stierne kan man finde bænke og hvilesteder. Omkring parken er der mange parkeringspladser såvel som hoteller og campingpladser, især i Łeba.

Billeder

Kilder og henvisninger 

 Bestyrelsen for polske nationalparker

Biosfærereservater i Polen
Nationalparker i Polen
IUCN Kategori II
Ramsarområder
Megaprimtal

Et megaprimtal er et primtal med mindst en million cifre.

Det først fundne megaprimtal var Mersenne-primtallet 26972593−1 med 2.098.960 cifre, opdaget i 1999 af Nayan Hajratwala, som var deltager i GIMPS projektet.

Per 3. april 2022 kender man mere end 1367 megaprimtal

Se også 
 Titanprimtal – mindst 1.000 cifre
 Gigantprimtal – mindst 10.000 cifre

Referencer

Primtal
Hanne Kjærholm

Hanne Kjærholm (født 24. maj 1930 i Hjørring) er en dansk arkitekt. I 1953 blev hun gift med møbelarkitekt Poul Kjærholm. Hun var uddannet fra Kunstakademiets Arkitektskole i København i 1956 og åbnede egen tegnestue i 1958, som hun drev uden assistenter frem til sin død den 22. juni 2009. Sideløbende med egen tegnestue var hun 1958-62 og 1965-76 lærer på samme arkitektskole, og fra 1976 var hun ansat som videnskabelig assistent samme sted indtil hun i en alder af 58 år i 1989 blev den første kvindelige professor i bygningskunst.

Hanne Kjærholms produktion er lille, men bemærkelsesværdig. Meget bevidst valgte hun et moderne formsprog med udgangspunkt i traditionen. I 1962 tegnede hun parrets hus ved kysten i Rungsted, der i dag regnes for et hovedværk i dansk arkitektur. Et enkelt, modernistisk hus i traditionen fra Mies van der Rohe. Huset er stramt, symmetrisk og konstruktivt klart i sin moderne klassicisme, hvor arkitektur og møbleringen med Poul Kjærholms møbler udgør et hele.

I 1976 vandt hun konkurrencen om et museumskompleks i Holstebro. Det er et pavillonagtigt byggeri, der er integreret i en eksisterende park omkring en villa, opført 1906 af arkitekt Andreas Clemmensen til tobaksfabrikant Søren Færch og indrettet til,kunstmuseum i 1967. Villaen rummede indtil 2019 hovedindgangen til museumskomplekset. Holstebro Kunstmuseum blev indviet den 11. maj 1981. I 1991 fulgte indvielsen af Holstebro Museum, der kun i enkelte detaljer adskiller sig fra kunstmuseumsdelen. Hanne Kjærholm arbejdede med planer til nye udvidelser af Holstebro Museum indviet 1998, 2001 og 2002 samt fra 2005 med planerne til en ny udvidelse af Holstebro Kunstmuseum, som hun nåede at afslutte inden sin død; indviet i februar 2011. De mange udvidelser af museumskomplekset kombinerede og videreudviklede grundelementerne i det oprindelig byggeri fra 1981. Huset ved kysten i Rungsted og musumsbyggeriet i Holstebro er hendes vigtigste værker.

Referencer 

Arkitekter fra Danmark
MellemFingaMuzik (EP)

MellemFingaMuzik, også skrevet MellemFingaMuzik - EP, er en selvbetitlet debut-EP af den danske musikgruppe MellemFingaMuzik, der består af rapperne Stepz og Branco.

Spor

Referencer 

EP'er fra 2014
MellemFingaMuzik-album
Militant Mentalitet

{{Album
 |Titel         = Militant Mentalitet
 |Kunstner      = MellemFingaMuzik
 |Type          = Studie
 |Spor          = 14
 |Genre         = 
 |Længde        = 52:31
 |Sprog         = Dansk
 |Indspillet    = 
 |Udgivet       = 27. marts 2015
 |Producer      = 
 |Udgiver       = Sony MusicGrounded
  |Anmeldelser  =
 |Før           = MellemFingaMuzik(2014)
 |Nu            = Militant Mentalitet(2015) 
 |Efter         = 
 |Langtype      =
 |Kompileret af =
 |Diverse       =
}}Militant Mentalitet er det første album af den danske musikgruppe MellemFingaMuzik, der består af rapperne Stepz og Branco, efter udgivelsen af EP'en MellemFingaMuzik fra 2014.

 Modtagelse 
Ralf Christensen fra Information mente, at "de to herrer rapper formidabelt smidigt, selv når det sker med stor tyngde. Og med Militant Mentalitet får den danske hiphop et nyt reflekteret (de vil virkelig helst ikke affyre gøbjernene) og musikalsk muskuløst (det er helt enkelt brutalt medrivende musik) udtryk".

Albummet blev af Simon Lund, Joakim Grundahl, Kim Skotte og Lucia Odoom fra Politiken'' kåret som det 7. bedste danske album i 2015.

Spor 

Sangen 'SENERE' gik platin i december 2016.

Hitlister

Ugentlige hitlister

Referencer 

Album fra 2015
MellemFingaMuzik-album
Cadel Evans Great Ocean Road Race Women

Cadel Evans Great Ocean Road Race Women er et professionel landevejsløb i cykling for kvinder, der arrangeres hvert år i Geelong i den australske delstat Victoria. Løbet blev etableret i 2015.

Det første år blev det kørt som et amatørløb, og fra 2016 blev det kategoriseret af UCI. Fra 2020 har det været en del af UCI Women's World Tour.

Herrernes Cadel Evans Great Ocean Road Race bliver kørt dagen efter kvindernes løb.

Vindere

Eksterne henvisninger 
 

 
Etableret i 2015
Cykelløb for kvinder
M.O.L.O.

M.O.L.O. er den første EP af den danske musikgruppe Molotov Movement, der består af rapperne Benny Jamz, Gilli, Stepz og Branco (MellemFingaMuzik). EP'en blev udgivet den 16. juni 2018 via Sony Music.

Baggrund og udgivelse 
Det var i første omgang givet, at gruppen ville udgive sin første større og sammenhængende udgivelse i efteråret 2016.

I slutningen af december 2017 udgav gruppen singlen 'Stilen Lagt'. og efterfølgende medvirkede Benny Jamz og Gilli på MellemFingaMuziks single ‘La Criminal’ fra marts 2018.

Som optakt til udgivelsen blev der lagt flere kryptiske billeder og små videoer op på Instagram fra gruppens medlemmer. Det var ikke med udgangspunkt i, hvad der blev lagt på Instagram, ikke klart, hvad der skulle blive udgivet. Der var således relativt sparsomme informationer om udgivelsen, men de kryptiske informationer på internettet havde gjort, at fansene gik “fuldstændig, kollektivt amok". Et par dage før udgivelsen blev det offentliggjort, at det var en EP, som gruppen skulle til at lancere.

EP'en blev efterfølgende udgivet den 16. juni 2018, uden at der på forhånd var udgivet singler, der skulle indikere, at der skulle komme et større samlet værk fra Molotov Movement. Ingen af de singler, som gruppen tidligere havde udgivet, var med på denne EP.

Modtagelse

Anmeldelser 
Udgivelsen modtog gode anmeldelser i de danske medier.

Anders Hjortskov fra GAFFA mente, at der med albummet blev "sendt en fuckfinger til staten og holdt et vågent øje med dem, der tæt på". EP'en, mente han, var fyldt med succesfulde rappere, der alle havde 'skarptslebne vers' og fandt, at der var plads til at alle fire rappere, men at Gilli stak ud, særligt på "hyperaggressive “Salam”, hvor våbnene kommer frem på bagsædet. Angående udgivelsens produktioner roste han Nicki Pooyandeh, som er hovedproducer bag "de onde og nedbarberede beats, der giver masser af luft og uhygge til hele selskabet og får dørene til at ryste, og bemærkede, at EP'en næsten udelukkende består af "nye trap-orienterede skæringer, hvor der er skruet ned for afrobeat-inspirationerne og op for dynamikken mellem de fire passagerer". Han kvitterede med fem ud af seks stjerner.

Soundvenues anmelder, Christian Wolkoff, tildelte ligeledes udgivelsen fem ud af seks stjerner. Han mente, at udgivelsen var "sådan en meteor, der laver et dybt hul. Helt ned i undergrunden. Ned under den hårde beton. Helt ned til underverdenen – og her taler jeg altså ikke om den græske mytologi. Det er gademusik i direkte forlængelse af MellemFingaMuziks ’Militant Mentalitet’. Han roste udgivelsens produktioner, som han fandt som værende skarpt defineret ved "bare tunge beats og vers efter vers". Selvom han særligt roste Gilli for sine præstationer på fx ’Ik is’, mente han, at den "egentlige bedrift i ep’en skal ikke tillægges enkeltpræstationer. Det er slet ikke meningen. ’M.O.L.O.’ står skarpt, fordi de fire individualister fungerer i unison; synger omkvæd i blandet flok, ad-libber lidt og står sammen i det univers, ep’en kredser om".

Priser 
Udgivelsen blev af Soundvenue kåret som årets 4. bedste danske album i 2018.

Spor

Hitlister

Ugentlige hitlister

Årslister

Referencer 

Album fra 2015
Sloveniens Nationalforsamling

Sloveniens Nationalforsamling (Slovensk: Državni zbor Republike Slovenije) er underhuset i Sloveniens parlament. 

Det har 90 medlemmer, valgt for en periode på fire år. 88 af medlemmerne vælges ved hjælp af partilistens system for proportional repræsentation, og de resterende to medlemmer vælges, ved hjælp af Borda-optælling, af de ungarske og italienske etniske minoriteter, der har et absolut veto i spørgsmål vedrørende deres etniske grupper. 

I øjeblikket er den 8. Nationalforsamling i session.

Referencer 

Parlamenter
Sloveniens politik
DM i cykelcross 2002

Danmarksmesterskaberne i cykelcross 2002 var den 33. udgave af DM i cykelcross. Mesterskabet fandt sted 13. januar 2002 på en rundstrækning ved Sorø Storkro i Sorø.

Hos kvinderne vandt Karen Jacobsen sit første danmarksmesterskab i cykelcross. I herrerækken vandt Kim Sigmann Petersen ligeledes sit første senior-DM. Hos herrejunior var der intet officielt mesterskab, men løbet blev vundet af Søren Søby.

Resultater

Referencer

Eksterne henvisninger 
 

2002
Cykelløb i 2002
Sorø
Uno-X DARE Development Team

Uno-X DARE Development Team er et norsk cykelhold, der fra 2021 cykler i UCI kontinental-klassen. Holdet blev etableret i 2018 og fungerer som et udviklingshold for .

Holdet

2024
Foreløbig trup

2023

Sejre

2022

Sejre

2021

Eksterne henvisninger

Cykelhold fra Norge
Etableret i 2018
DM i cykelcross 2003

Danmarksmesterskaberne i cykelcross 2003 var den 34. udgave af DM i cykelcross. Mesterskabet fandt sted 12. januar 2003 på en rundstrækning i Vognsbølparken i Esbjerg.

Hos kvinderne vandt Mette Andersen sit andet danmarksmesterskab i cykelcross i træk. I herrerækken vandt Tommy Moberg Nielsen sit første senior-DM.

Resultater

Referencer

Eksterne henvisninger 
 

2003
Cykelløb i 2003
Sport i Esbjerg
DM i cykelcross 2010

Danmarksmesterskaberne i cykelcross 2010 var den 41. udgave af DM i cykelcross. Mesterskabet fandt sted 10. januar 2010 på en rundstrækning på og omkring Aarhus Cyklebane i Aarhus.

Hos kvinderne vandt Nikoline Hansen sit tredje danmarksmesterskab i cykelcross. I herrerækken vandt hjemmebanefavoritten Joachim Parbo sit fjerde DM.

Resultater

Referencer

Eksterne henvisninger 
 

2010
Cykelløb i 2010
Sport i Aarhus
TVP Info

TVP Info er en polsk 24-timers tv-nyhedskanal der drives af den offentlige medievirksomhed Telewizja Polska.

TVP Info blev lanceret i oktober 2007 og erstattede TVP3. De har regionale filialer i de fleste af de store polske byer og sender regional programmering, herunder lokale nyheder, dagligt. Disse regionale programmer blev overført til den genoplivede TVP Regionalna (som senere blev omdøbt til TVP3 igen) i september 2013.

Bare få uger efter at have vundet parlamentsvalget i 2015 vedtog det konservative parti Lov og Retfærdighed en medielov i december 2015, der gav regeringen direkte kontrol over offentlig radio- og tv-udsendelse. Siden da er TVP Info blevet kritiseret for at have en stærk pro-regerings bias.

Programmer 
TVP Info sender nyhedsudsendelser hver halve time døgnet rundt. Ud over disse nyhedsudsendelser sender de også aktualitetsprogrammer.

 Poranek Info (Morgen Info - Morgennyheder)
 Pogoda Info (Vejr Info - Polske og europæiske vejrudsendelser)
 Serwis Info Poranek (Morgen Infoservice - live nyhedssegment hver halve time i løbet af Poranek Info)
 Info Biznes (Business Info - business nyheder)
 Serwis Info Dzień (Dags Infoservice - midt dags nyheder)
 Sport Info (sports nyheder)
 Minęła 20 (20 - talk show)
 Reportaż TVP INFO (reporter)
 Panorama Info (hovednyhedsprogram)
 Info Wieczór (Aften Info - aftennyheder)
 Debata TVP INFO (Debat TVP INFO - ugentlig nyhedsdebat, sendes lørdage to eller tre gange om måneden)
 Wiadomości (Nyheder- hovednyhedsprogram på TVP1)
 Teleexpress (andet nyhedsprogram på TVP1)
 Panorama (hovednyhedsprogram på TVP2)

Referencer 

Tv-kanaler
Medier fra Polen
Vindfang

Vindfang er et mindre gennemgangsrum i forbindelse med en indgangsdør til et hus. Rummet fungerer som en sluse og formålet er at reducere husets varmetab, ved at hindre vind, kulde og fugtighed i at trænge direkte ind i bygningen og derved undgå træk.

Vindfanget kan også være en udbygning foran indgangsdøren, hvor væggene fungerer som vindskærm. Vindfanget bruges ofte til lidt grovere fodtøj og jakker.

Et bislag (norsk og svensk betegnelse) eller veranda, er et andet ord for vindfang. Det er en udbygning (vedhæftning eller tilbygning) ved husets yderdør. Funktionen er ligesom vindfang at skærme yderdøren og dæmpe træk ind i huset. Bislaget kan være med delvist åbne sider, så den er mindre effektiv. Bislag forekommer hyppigt i norsk og svensk træbygningskultur.

Udhæng (baldakiner) over husets indgangsdør er også en vejrbeskyttelse. Den beskytter mod slagregn på selve døren, samt personer der venter udenfor.

Se også 
 Venteskur
 Svalegang

Eksterne henvisninger og kilde 
 Jens Fleischer, Arkitekturleksikon, , side 64
 , bind 3, side 288, skrevet af (arkitekt Erik Schiødte) og arkitekt Carl Brummer

Bygningsdele
Joachim Parbo

Joachim Parbo (født 18. november 1974 i Aarhus) er en cykelrytter fra Danmark, der primært kører cykelcross.

Karriere 
Parbo begyndte at køre cykelcross i 2001. Han har blandt andet kørt for KCH Leopard Cycles og det italienske hold CCV Cyclo Cross Team. Han har vundet DM i cykelcross fire gange. I perioden 2003-2011 vandt Parbo DM-medaljer hvert år: fire gange guld, to gange sølv og tre gange bronze.

Han er hovedarrangør af løbet Grote Prijs CK Aarhus, og stod også for DM i cykelcross 2021 og 2022.

Referencer

Eksterne henvisninger 
 

Personer fra Aarhus
Mandlige cykelryttere fra Danmark
Cykelcrossryttere
Gustav Lindh

Gustav Lindh (født den 4. juni 1995 i Västerås, Sverige) er en svensk skuespiller.

Mellem 13 og 18 års-alderen var Gustav Lindh med i Amfora Produktion, som er et musicalteater for unge i Västerås. Han studerede på Teaterhögskolan i Malmø 2014 -2017. I 2015 spillede han rollen som Elias Malmgren i spillefilmen Cirkeln samt Jörgen Olsson i SVT-serien Jordskott.

I 2019 spillede han rollen som Gustav i det dansk-svenske drama Dronningen af May el-Toukhy, som han vandt Bodilprisen for bedste mandlige hovedrolle.

Filmografi 
 2015 – Cirkeln
 2016–2017 – Jordskott (TV-serie)
 2016 – Beck – Steinar
 2016 – Springfloden
 2017 – Vilken jävla cirkus
 2018 – Maria Wern - Viskningar i vinden (TV-serie)
 2018 – Sthlm Rekviem (TV-series)
 2018 – De dagar som blommorna blommar (TV-serie)
 2019 – Älska mig (TV-serie) (TV-serie)
 2019 – Dronningen 2020 – Top Dog (TV-serie)
 2020 - Björnstad (TV-serie)
 2020 - Retfærdighedens Ryttere 2020 - Orca 2023 - Bastarden''

Eksterne henvisninger 
 

Skuespillere fra Sverige
Personer fra Västerås
Josef Černý

Josef Černý (født 11. maj 1993 i Frýdek-Místek) er en professionel cykelrytter fra Tjekkiet, der er på kontrakt hos .

I 2020 fik han sin til dato største sejr i landevejscykling, da han vandt 19. etape af Giro d'Italia.

Referencer

Eksterne henvisninger 

 
 

Mandlige cykelryttere fra Tjekkiet
Grote Prijs CK Aarhus

Grote Prijs CK Aarhus er et cykelcrossløb i Aarhus, som har været arrangeret på og omkring Aarhus Cyklebane siden 2013 af Cykle Klubben Aarhus og Joachim Parbo. Det bliver kørt to gange om året, i oktober og februar, som start og afslutning på cykelcrosssæsonen.

Referencer

Eksterne henvisninger 
 
 

Cykelløb i Danmark
Sport i Aarhus
Cykelcrossløb
Etableret i 2013
Mest sete danske film

Denne tabel viser en liste over danske film med det højeste antal solgte billetter i Danmark i nyere dansk filmhistorie ifølge Danmarks Statistik opgjort fra 1976 og frem. Listen dækker alle danske film der har solgt over 500.000 billetter.

Filmen De røde Heste fra 1950 er dog formodentligt den mest sete danske film med en estimeret 2,0-2,6 mio. solgte billetter. Det præcise antal solgte billetter kendes dog ikke, og den indgår ikke i officielle statistikker. Far til fire i byen fra 1956 solgte 877.839 billetter og er dermed også blandt en af de bedst sælgende danske film.

Referencer 

Film i Danmark
Lister over film
VM i cykelcross 2022

Verdensmesterskaberne i cykelcross 2022 var den 73. udgave af VM i cykelcross. Mesterskabet fandt sted 29. og 30. januar 2022 i den amerikanske by Fayetteville i delstaten Arkansas. Det var anden gang at verdensmesterskaber blev afholdt uden for Europa. Første gang var også i USA, da Louisville i Kentucky var værtsby i 2013.

Ruten 
De seks løb foregik i den nyetablerede Centennial Park ved Millsap Mountain i den sydvestlige del af Fayetteville. Området er designet til cykelcross og mountainbike.

Resultater

Referencer

Eksterne henvisninger 
 
 

2022
Cykelløb i 2022
Cykelløb i USA
Arkansas
VM i cykelcross 2023

Verdensmesterskaberne i cykelcross 2023 var den 74. udgave af VM i cykelcross. Mesterskabet fandt sted 3. til 5. februar 2023 i den hollandske by Hoogerheide i provinsen Noord-Brabant.

Resultater

Referencer

Eksterne henvisninger 
 
 
 

2023
Cykelløb i 2023
Cykelløb i Holland
Noord-Brabant
Krybekælder

En krybekælder er en ubeboet, lavt rum i en bygning, mellem jorden og stuen. Krybekælderen kaldes sådan, fordi der kun er nok højde til at man kan kravle og ikke gå oprejst; alt højere end 1 til 1,5 meter bliver betragtet som en kælder.

Anvendelser 
En krybekælder bliver ofte bygget, når en kælder er upraktisk eller for dyrt. En krybekælder kan erstatte et fundament,  som ville hindre byggeinspektioner.

En krybekælders funktioner omfatter at yde adgang til at reparere VVS, elnet uden at udgravning er nødvendig. Varmeisolation kan også installeres i krybekælderen. 
Krybekælderen kan være en beskyttende buffer mellem den fugtige jord og bygningens trædele og hjælpe mod radioaktiv radon. Krybekældre kan også blive anvendt til opbevaring af ting som fx dåsevarer, som ikke er følsomme overfor fugt eller skiftende temperaturer.

Referencer

Eksterne henvisninger
 30. august 2018, bolius.dk: Hold krybekælderen ventileret
 21. september 2020, bolius.dk: Må man isolere krybekælderen?
 9. november 2011, energihjem.dk: Spray din krybekælder og sænk varmeregningen

Rum
Anshelm Schultzberg

Anshelm Leonard Schultzberg (født 28. september 1862 i Falun; død 27. februar 1945) var en svensk kunstmaler.

Schultzberg studerede i Stockholm på den tekniske skole og 1881 hos Edvard Perséus og 1882-86 ved Konstakademien. 1886 blev maleriet Höstlandskap tildelt den kongelige medalje, hvorefter Schultzberg som akademiets stipendiat kunne rejse, og han tilbragte 1889-90 i Frankrig og 1891-92 i Italien (Napoli).

Schultzberg har beskæftiget sig med udenlandske motiver (fra Frankrig, Korsika, Italien) og svenske motiver fra blandt andet Dalarna og Bergslagen).
Særlig opmærksomhed vakte et par store, solrige vinterbilleder fra Dalarna – et fra 1888, på 'Københavns Museum', et andet fra 1893 på Nationalmuseum).

Blandt hans andre værker er Skogsväg i höststämning og Ekbacke (begge i Göteborg), Mot kvällen, motiver fra Picardie, Höstdag vid Grez (omkring 1890), Italienska landskap fra 1891, Valborgsmässoafton i Bergslagen (1897, Nationalmuseum), Bergsmansgård (1900), Vinterskymning (Göteborgs museum, indkøbt 1902), Midvinter (1902, i statens eje, Riksdagshuset), Milan (1904), Juninatt (1906, galleriet i Saint Louis), Vinterafton i skogen (Budapests galleri, indkøbt 1906), Aprilkväll vid en fäbodvall (1909, 'Aprilaften på sæteren').

Schultzberg modtog medaljer i Paris i 1889 og i Chicago i 1893, og han blev tildelt en medalje på verdensudstillingen i Saint Louis i 1904 for tilrettelæggelsen af den svenske udstilling. Schultzberg har flere gange været kommissær for den svenske kunstafdeling ved internationale udstillinger, herunder i Rom i 1911 og i San Francisco i 1915. Han blev medlem af kunstakademiet i 1900.

Schultzberg er repræsenteret på blandt andet Göteborgs konstmuseum, Norrköpings konstmuseum, Nationalmuseum i Stockholm og Kalmar konstmuseum.

Noter og referencer 
Noter

Referencer

Litteratur 
 Om Anshelm Schultzberg side 248ff i kataloget 1880-erne i nordisk maleri, Statens Museum for Kunst København, marts-maj 1986. – Af Pontus Grate, svensk kunsthistoriker og museumsmand

Eksterne henvisninger 

 Anshelm Schultzberg i Svenskt biografiskt handlexikon, II:439 (runeberg.org) som synes at være en oprindelig kilde
 Anshelm Schultzberg, biografisk information fra Olympedia.org
 Anshelm Schultzberg hos Nationalmuseum og Schultzberg hos Digitaltmuseum.se
 Anshelm Schultzberg hos Kulturnav.org og Schultzberg hos Konstnärslexikonett amanda

Malere fra Sverige
Svenskere i 1800-tallet
Svenskere i 1900-tallet
Orange jordbi

Orange jordbi Andrena marginata, er en art af jordbi i Andrena slægten. Den lever af forskellige nektar-bærende planter af familien kartebollefamilien, som fblåhat og djævelsbid (hvorfra den almindelige betegnelse stammer), men er også blevet observeret fouragerende på knopurt og agertidsel. Den lever primært i sandende og tørre blomsterrige overdrevsområder. Hunnen bygger en rede i jorden og fylder cellerne med en blanding af nektar og pollen. Et æg placeres i hver celle, og larven klækkes, vokser og dukker op i reden. De voksne dukker op om foråret efter dvale. Orange jordbi regnes for en truet art på den danske rødliste 2019.

Referencer 

Bier
Dansk Rødliste - truede arter